NaiveNeuron/SloPal huggingface dataset:
Dubéci, Martin, poslanec NR SR (2024-06-26):
Ďakujem za slovo. Ďakujem aj kolegom, ja budem reagovať najmä na koaličných. Teda, pán poslanec Jarjabek, to je celkom super, že práve obhajca tohto návrhu bude mne vyčítať, že je nejasný alebo zmätočný, to je veľmi dobré. Tak teda mám problém aj s formou, aj s obsahom a teda s obsahom, keď, a to už premostím teda k pánovi poslancovi Michelkovi. Teda samozrejme, som rád, že teda ľudia si stále môžu točiť filmy, aké chcú v tejto krajine, ďakujeme veľmi pekne zo strany opozície za toto uistenie, ale myslím si, že takisto by poslanci Národnej rady nemuseli rozhodovať o tom, aké filmy dostanú podporu a aké filmy nedostanú podporu, myslím si, že na to sú práve tie verejnoprávne fondy, ktoré majú o tom rozhodovať, a to je tá dobrá prax. Ale páči sa mi, že tu vzniká také, by som povedal, participatívne legislatívne cvičenie, že hýbeme sa niekam, hej, buďme fér, lebo už sme zistili, že teda trápne politické agitky nebudeme točiť a teda opäť som veľmi rád, že toto pre veky vekov bude zaznamenané v histórii, trápne tirolácke erotické veci nebudú. Toto je akože už, nie, vážne, ja by som ako, je to smiešne, ale zároveň veľmi smutné, lebo ako snáď nejdeme tvoriť legislatívu na základe takýchto dojmov a pocitov a pasírovaním faktických poznámok, kde pomaly teda vyvábime z predkladateľa, že vlastne o čo tu naozaj ide, že môžme, ešte budeme mať tri prejavy, tak sa pomaly dopracujeme aj ku konkrétnemu akože legislatívnemu zámeru, o čo tu ide. Pán Michelko, za prvé, prosím vás, keď niečo chcete robiť, tak to pošlite z ministerstva, dajte tomu legislatívnu formu, majme o tom diskusiu, tu nikto nevraví, že akýkoľvek verejnoprávny fond je dokonalý alebo nedokonalý, chceme sa o tom baviť, pani poslankyňa Jaurová je na to výborná odborníčka, je otvorená na tú diskusiu o tom, za prvé. A za druhé, fakt prosím, neskĺzneme k tomu, že tu budeme hovoriť, aké filmy majú byť podporené z verejných zdrojov, aké nie, to je naozaj dozvuky totality.
Lackovič, Marek, poslanec NR SR (2024-04-18):
Ďakujem veľmi pekne, pán predsedajúci. Ďakujem veľmi pekne aj za odpoveď, pán podpredseda vlády. Ale odpoveď na tú otázku, sa obávam, že som úplne nedostal. Tá otázka znie, ak dovolíte, ja ju zopakujem ešte raz, poprosil som vás, aby ste uviedli všetky opatrenia a ich presný časový rámec, ktoré robíte, aby sme tie peniaze z Európskej únie zachránili. Rozumiem, že tá situácia je aj vplyvom zlých rozhodnutí vlády, najmä v oblasti trestných kódexov ťaživá a veľmi ťažká, ale napriek tomu snáď robíte aj niečo viac, ako je len komunikácia s Európskou komisiou. Ak vás môžem poprosiť, skúsme ešte raz. Ďakujem pekne.
Sulík, Richard, predseda NR SR (2010-12-02):
Hotovo? Slovo má pán poslanec Burian.
Galek, Karol, poslanec NR SR (2018-05-24):
Ja by som chcel poďakovať Anke za toto vecné doplnenie a vyjadriť počudovanie nad príspevkom pána poslanca Čaploviča, ktorý, priznám sa, žiadnym spôsobom na mňa nereagoval a iba tu nervózne pobehuje. (Reakcia z pléna.)
Grendel, Gábor, podpredseda NR SR (2020-04-07):
Prezentujme sa a hlasujme. (Hlasovanie.) Prítomných 130 poslancov, za 88, proti 24, zdržalo sa 18 poslancov, nehlasoval 0 poslancov. Konštatujem, že sme schválili vládny návrh zákona o niektorých opatreniach v pôsobnosti Ministerstva životného prostredia v súvislosti s ochorením COVID-19. Skôr ako pristúpime k ďalšiemu hlasovaniu, chcem sa opýtať, či je všeobecný súhlas, aby sme rokovali dnes aj po 19.00 hod. (Súhlasná reakcia pléna.) Ďakujem pekne. Teraz budeme hlasovať o druhom čítaní o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, ktorý prerokúvame v skrátenom legislatívnom konaní (tlač 51). Dávam slovo spoločnému spravodajcovi predsedovi výboru pre financie a rozpočet poslancovi Mariánovi Viskupičovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 , tlač 51.)
Žitňanská, Jana, poslankyňa NR SR (2020-03-25):
Ďakujem veľmi pekne, pán predsedajúci. Vážený pán podpredseda, vážený pán minister, ctené kolegyne, kolegovia, predseda Národnej rady Slovenskej republiky rozhodnutím č. 18 z 25. marca 2020 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 32), na prerokovanie ihneď Výboru Národnej rady pre sociálne veci s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 2. schôdzi a uznesením č. 4 z 25. marca 2020 odporúča Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu zákona s tým, že prvé, druhé a tretie čítanie sa uskutoční na 3. schôdzi Národnej rady Slovenskej republiky. Pán predsedajúci, skončila som, otvorte, prosím, rozpravu.
Kollár, Boris, predseda NR SR (2021-10-20):
Ďakujem, prerušujem rokovanie o tomto bode programu. Vážení kolegovia, na základe toho, že už máme tesne pred 12.00 hodinou, predbežne ukončujem terajšie rokovanie a stretneme sa po obednej prestávke. Ďakujem pekne. (Prerušenie rokovania o 11.47 hodine.) (Pokračovanie rokovania o 14.00 hodine.)
P. Hrušovský, predseda NR SR: (2005-05-24):
Národná rada Slovenskej republiky návrh zákona schválila . Budeme teraz pokračovať v rokovaní návrhom poslancov Národnej rady Slovenskej republiky Dušana Jarjabka a Dušana Čaploviča na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. v znení neskorších predpisov , ktorý prerokúvame ako tlač 1055. Páni poslanci, prosím o pokoj v rokovacej sále. Prosím, aby za skupinu navrhovateľov predmetný návrh zákona uviedol a odôvodnil navrhovateľ pán poslanec Dušan Jarjabek. Nech sa páči, pán poslanec.
K. Tóthová, poslankyňa: (2001-12-04):
A dovoľte mi na záver, aby som povedala, že stanovisko ZMOS-u je také, že navrhnuté zrušenie štátnych fondov, to citujem z listu predsedu Združenia miest a obcí, že navrhnuté zrušenie štátnych fondov a transformácia ich zdrojov medzi zdroje štátneho rozpočtu znamená ďalšie obmedzenie tvorby finančných zdrojov pre územnú samosprávu a vy dozaista poznáte chartu miestnej samosprávy, kde sa hovorí, že financie pre územnú samosprávu sa majú postupom času nabaľovať a že treba túto územnú samosprávu finančne aj vybaviť, aby bola funkčná. Vy ste pri presunoch kompetencií nevyčíslili financie na ich plnenie a navyše teraz rušíte určitý inštitút, ktorý im prinášal určité financie. A posledná veta, lebo je 12.00 hodín, ktorý je z listu Združenia miest a obcí - predložený návrh nie je ani v súlade s východiskami financovania verejnej správy v súlade s koncepciou decentralizácie a modernizácie verejnej správy, pretože nerieši zámer decentralizácie časti zdrojov štátnych fondov na úroveň regiónov, ktorý deklarovalo ministerstvo financií v tomto dokumente a deklarovalo to aj vláda, preto musím konštatovať, že táto vláda, ako sme už viackrát konštatovali, vodu káže a víno pije. Ďakujem vám za pozornosť. (Potlesk.) M. Andel, podpredseda NR SR: Ďakujem. Dámy a páni, chcel by som vás pozvať na súbornú výstavu výtvarných prác nášho pána kolegu Augustína Mariána Húsku, ktorá sa uskutoční teraz o 12.00 hodine za prítomnosti predsedu Národnej rady pána Migaša vo vstupnom foyer Národnej rady Slovenskej republiky. Teraz by som dal ešte slovo, s faktickou poznámkou sa prihlásili dvaja - pani poslankyňa Podhradská a pán poslanec Jasovský. Končím možnosť podania ďalších prihlášok. Ako prvá má slovo pani poslankyňa Podhradská. Nech sa páči. M. Podhradská, poslankyňa: Ďakujem za slovo, pán podpredseda. Keďže aj ja prijímam vaše pozvanie, tak naozaj budem veľmi stručná a poviem iba jednu vetu. Pani poslankyňa Tóthová, myslím si, nemá tak celkom pravdu, keď hovorí, že ide o zrušenie fondov a zrušenie balíka financií, vôbec nie. Ide síce o zrušenie fondov, ale ide najmä o to, aby sa jednotlivé rezorty zmocnili toho balíka financií. A tak to, čo sa doteraz rozdeľovalo so značným prvkom otvorenej demokracie, sa teraz bude rozdeľovať centralisticky. Takže len túto drobnú opravu k tomu, čo povedala pani poslankyňa Tóthová. M. Andel, podpredseda NR SR: Ďakujem. Slovo má pán poslanec Jasovský.
Jarjabek, Dušan, poslanec NR SR (2014-11-09):
Ďakujem pekne za slovo. No, pán kolega, tu si sa v priamom prenose mohol presvedčiť, že povedať pravdu a svoj vlastný názor sa jednoducho neodpúšťa na tej pravej strane, tam. No a ja by som sa vrátil, aby som necitoval Pentu, budem citovať Topky.sk: „Tvrdá rana kandidátovi na starostu v Bratislave. Policajné stíhanie za daňový podvod.“ Pokračujem. „Podľa uznesenia vyšetrovateľa je podozrivý zo zatajenia daňových príjmov Gábor Grendel.“ Opäť skáčem. „Vo vami spomínanej veci začal vyšetrovateľ Okresného riaditeľstva PZ v Bratislave trestné stíhanie vo veci prečinu skrátenia daní. V tejto súvislosti v súčasnosti vykonávajú všetky potrebné úkony“ a tak ďalej a tak ďalej. Vyjadrenie Grendela: „Nie, nie je to pravda“ a tak ďalej. Mohol by som citovať. Toto, prosím pekne, vyšlo na Topkách.sk. Tak sa tuná nerozčuľujte, že to nie je pravda alebo že si to tuná Blaha vymyslel. Oficiálne Topky.sk. Ešte raz. Trestné stíhanie na Grendela a vyjadrenia k tomu. Tak čo tuná rozprávate o tom, že tuná niekto chce niekomu škodiť?! To si vybavte inde! No, aby sme sa teda dostali ďalej. O čom je táto schôdza? No určite nie o nejakom odvolávaní. O predčasných voľbách je. To ste tuná v rámci tých volebných kampaní, čo ste tuná porozprávali všetci za tie tri dni, či koľko tu sme, to sa dá skutočne kresať do kameňa. O čo tu ide? Sprofanovaní privatizéri rozprávajú o sociálnych hodnotách. Kde je pán Kaník? Už asi odišiel. (Reakcia z pléna.) Kde je? (Reakcia z pléna.) Dole. No tu je, samozrejme. (Smiech v sále.) Vy ste sprofanovaný privatizér. Sprofanovaný privatizér, o ktorom tuná mnoho ľudí mnohokrát mnoho vecí porozprávalo. Vy tu hovoríte o sociálnych hodnotách. Ďalej. Predseda kedysi rešpektovanej strany skoro inzultuje nášho poslanca. Kde je pán Frešo? (Reakcia z pléna.) Opäť tuná bol skoro škandál, ktorý sme už tuná zažili raz a všetci sa k nemu... (Prerušenie vystúpenia časomerom.)
Zajac, Pavol, poslanec NR SR (2015-06-23):
Vážený pán kolega Kollár, naozaj aj my v KDH vítame tento návrh zákona, keď bude firma platiť dépeháčku, až keď ju dostane zaplatenú a, naopak, ten, kto si bude chcieť odpočítať DPH, tak najprv ju bude musieť zaplatiť, tak ako ste spomínali pri firme Váhostav, ale aj pri ďalších veľkých stavebných firmách, radšej ich nebudem vymenovávať, lebo niektoré nám píšu listy. Naozaj tieto veľké stavebné firmy niektoré žijú z toho, že si odpočítavajú DPH v obrovských čiastkach a subdodávateľom nezaplatia ani len tú DPH, preto tú filozofiu návrhu zákona vítame. Samozrejme, ten limit, ktorý je v zákone nastavený na 75-tisíc obratu ročného, čo je 6 250 eur mesačne, alebo teraz po vyrokovaní so živnostenským zväzom na 100-tisíc eur, čo je 8 333 eur mesačne, je nízky. Ja som sa stretol s poškodenými klientami aj Váhostavu, teda s tými subdodávateľmi, ktorí nedostali zaplatené a museli odvádzať štátu DPH, aj s ďalšími subdodávateľmi, ktorí nedostali zaplatené. Oni, oni až sa smiali cez slzy z týchto čiastok 75-tisíc alebo dneska 100-tisíc, je to málo. Naozaj firma, ktorá reálne robí výkony a má aspoň pár zamestnancov, tak pre ňu je tento limit malý. Naozaj tie stredné firmy, ako pán kolega Kollár spomínal, aspoň do tých 500-tisíc. Hoci ja si viem predstaviť aj väčšiu čiastku alebo dokonca, že by to bolo dokonca bez limitu. Mimochodom, na Slovensku sme takto už fungovali kedysi, že sa dépeháčka platila až po zaplatení a odrátavala sa až po zaplatení.
Shahzad, Silvia, poslankyňa NR SR (2018-09-18):
Vážený pán predsedajúci, v rozprave vystúpil jeden pán poslanec. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2005-05-18):
(Hlasovanie.) Prítomných je 140 poslancov, za návrh 135, zdržali sa 2, nehlasovali 3. Konštatujem, že návrhy pána poslanca Brocku boli schválené. Nech sa páči.
Paška, Pavol, predseda NR SR (2013-09-11):
Vážené pani poslankyne, páni poslanci, budeme pokračovať hlasovaním o prerokovaných bodoch, poprosím vás o pozornosť, ale hlavne registráciu v hlasovacom systéme. Poprosím pána poslanca Kubánka, aby uviedol v prvom čítaní hlasovanie o vládnom návrhu zákona o volebnej kampani, je to tlač 660. (Hlasovanie o vládnom návrhu zákona o volebnej kampani a zmene a doplnení zákona č. 85/2005 Z. z. o politických stranách a politických hnutiach v znení neskorších predpisov , tlač 660.)
Jurinová, Erika, podpredsedníčka NR SR (2015-01-27):
Pán poslanec Martvoň.
Bugár, Béla, podpredseda NR SR (2011-04-06):
Pán poslanec Želiezka.
Zemanová, Anna, poslankyňa NR SR (2018-02-08):
Ja by som chcela zareagovať na tú poznámku o, o tom, situácii medializovanej, kde došlo k týraniu a nezákonnému spôsobu zabitia psa. To je vlastne príklad absolútneho zlyhávania našej spoločnosti, polície a ostatných orgánov štátnej správy a tá nevymožiteľnosť alebo ľahostajnosť k právu je, žiaľ, na mnohých frontoch absolútne zlá, a ale, ale týmto zákonom nezmeníme úplne, nezabránime takýmto, takýmto počinom. Tam treba začať, aby začala polícia a prokuratúra a iné orgány konať, avšak presne, ako povedal pán kolega Baránik, je to apel na ľudí a na celú spoločnosť, aby sme vlastne začali aj vnímať zviera a správanie sa k zvieraťu inak. Tu by som ešte chcela aj podotknúť to, čo povedal Martin Poliačik, tak Slovenská republika v minulosti pristúpila k Dohovoru Rady Európy o ochrane spoločenských zvierat, okrem jediného, jediného bodu, ktorý bol vlastne v preambule, že zviera je cítiaca bytosť. Vlastne prijatím tohto zákona sa zaradíme do kultúrnej spoločnosti, do Európy, kde je už tento status zvieraťa jasne zadefinovaný, a myslím si, že je úplne normálny a namieste. Takže ďakujem vám veľmi pekne za vaše pripomienky a pevne verím, že aj za stranu SMER a MOST – HÍD a SNS sa nájdu ľudia, poslanci, ktorí tento návrh zákona podporia a pomôžu aj pani ministerke pôdohospodárstva k tomu, aby bola mobilizovaná, doplniť túto legislatívu o ďalšie legislatívne normy, ktoré ju pomôžu naplniť do praxe.
Šeliga, Juraj, podpredseda NR SR (2020-10-20):
Prezentujme sa prosím a hlasujme. (Hlasovanie.) Prítomných 119, za 39, proti 69, zdržalo sa 9, 10, pardon, nehlasoval 1. Konštatujem, že aj toto sme neschválili. Nech sa páči.
Zmajkovičová, Renáta, podpredsedníčka NR SR (2013-09-24):
Ďakujem. Prerušujem rokovanie o tomto bode programu, budeme pokračovať o 14. hodine. Chcela by som len poprosiť, pán poslanec Mičovský, v zmysle rokovacieho poriadku, záverečné, § 27, záverečné slovo je k rozprave. Vy ste vystúpili vlastne teraz ako spravodajca, záverečné slovo, vy ste vystúpili v rozprave. Takže ja by som vás chcela poprosiť do budúcna, toto bola skutočne vaša rozprava a vy po skončení rozpravy môžete ako spravodajca zaujať stanovisko. Rozprava nebola a vy ste vystúpili ako v rozprave. Takže ja vás poprosím, ak budete k ďalšiemu zákonu, vy len vystúpte, potom prihláste sa v rozprave. Toto nebolo záverečné slovo spravodajcov, stanovisko k rozprave. Takže do budúcna, ďakujem. (Prerušenie rokovania o 11.58 hodine.) (Pokračovanie rokovania o 14.00 hodine.)
Hrnčiar, Andrej, podpredseda NR SR (2017-03-28):
Pán poslanec, ďakujem.
Kollár, Boris, predseda NR SR (2021-12-14):
Pán poslanec Šipoš, nech sa páči, máte slovo.
Mihál, Jozef, poslanec NR SR (2014-07-04):
Pán kolega Kamenický, zvyšovať dane podaním poslaneckého návrhu, obrazne povedané, päť minút pred dvanástou, pred hlasovaním, to je po prvé nefér, po druhé sa to takto jednoducho nerobí v slušnej spoločnosti a po tretie, odkaz pre vládu, to je vrcholne pokrytecké zo strany vlády, že sa takto schováva a vopchá hlavu do piesku a vás tu poverí tým, aby ste ako poslanec dali takýto „zaujímavý“ poslanecký návrh. To sa jednoducho nerobí. Po druhé, ak argumentujete, že zníženie DPH z 20 na 19 %, tak ako by malo byť pôvodne k 1. januáru 2015, by neznamenalo zníženie cien, tak ja vás chcem upozorniť, že najmä nízkopríjmové domácnosti a dôchodcovia v prvom rade míňajú peniaze na energie, na potraviny a nie na nejaký luxusný tovar, kde naozaj môžme diskutovať, či v nejakom butiku znížia cenu, alebo nie, ale pokiaľ ide o energie, tak tam automaticky o ten jeden percentuálny bod ceny plynu, ceny vodného, stočného a neviem čoho všetkého poklesnúť zo zákona musia, tam neexistuje, aby niekto s tým nejako manipuloval a neznížil cenu o jeden percentuálny bod. Pokiaľ ide o základné potraviny, všetci dobre vieme, že konkurencia, ktorá tu je, všetky tie hypermarkety a supermarkety a podobne nedovolia niekomu,... (Reakcia z pléna. Prerušenie vystúpenia predsedajúcou.)
P. Paška, predseda NR SR: (2009-02-10):
(Hlasovanie.) 134 prítomných, 81 bolo za, 53 sa zdržalo. Tieto body sme schválili.
Šeliga, Juraj, podpredseda NR SR (2021-02-03):
Kedykoľvek, vy môžete požiadať. (Reakcia ministra.) Ak budú páni poslanci takí zaujímaví, že chcete aj po jednom z nich reagovať, môžte aj... (Reakcia ministra.) Koľkokrát chcete, pán minister. Takže nech sa páči, pán poslanec Suja.
Raši, Richard, poslanec NR SR (2012-10-16):
Ďakujem pekne, pán predseda. Čiže keďže nám čísla nad desať nejdú, tak skúsim čísla do desať. Tento zákon, keď bol predložený, prvú nevôľu urobil práve medzi farmaceutickými firmami, práve kvôli tomuto návrhu. To znamená, že sa ich to dotkne, čiže ceny liekov pôjdu nižšie. A naozaj sa stáva, že v krajine, kde liek stojí euro, v druhej a tretej s najnižšou cenou sú to 4 eurá a v ďalších viac a viac. A práve v týchto prípadoch, pretože tieto výkyvy sa nám dejú, sa druhá najnižšia cena stáva cenou vyššou, akou je cena a teda priemer troch cien sa stáva cenou nižšou, ako je cena druhá najnižšia v rámci Európskej únie. A naozaj, keby sa to nedotklo farmafiriem z hľadiska ich biznisu negatívne, tak by sa určite neozývali a nevystupovali proti tomuto návrhu zákona. Ďakujem pekne.
Kovačócy, Marián, poslanec NR SR (2015-05-21):
Ďakujem, pripomínam členom osobitného kontrolného výboru na činnosť Vojenského spravodajstva, že zasadnutie je dnes 12.30, číslo dverí 71, ubytovací priestor.
Vons, Peter, poslanec NR SR (2020-07-10):
Ďakujem za slovo. Ja si osobne myslím, že tak ako sme tuná všetci stopäťdesiati, tak každý z nás má určite nejaký ten zmysel pre spravodlivosť, pre život a ja by som očakával, že by sme mali byť naozaj v tejto otázke určite jednotní. Z tých argumentov, ktoré tu nejakým spôsobom, by som povedal, spochybňujú tieto veci, je, že uberáme niekomu slobodu. Ale ak naozaj niekto dobre počúva a dobre číta, tak nikto tu, nikto nebere žiadnu slobodu. Nikto nič nikomu – hlavne žene – nezakazuje. Jediný zákaz, čo tu je, je zákaz reklamy na ten, na tie interrupcie. A to si myslím, že je v poriadku, pretože práve, práve, práve tie interrupcie a tá reklama robí z týchto nenarodených detí biznis a to je jednoducho nemysliteľné, aby niekto na tom nejakým spôsobom bohatol. No a čo sa týka ešte nás mužov, tak skutočne my máme do toho čo hovoriť, ale hlavne, samozrejme, vtedy, keď sa žena dozvie a oznámi mužovi, že čaká dieťa. No, sú tu kolegyne odborníčky, ktoré vedia povedať, ako to prebieha, keď povie, rozhodni sa sama, ako chceš, poraď sa s kamarátkami, hej, rovnako to môže byť, aj keď dcéra oznámi otcovi. Takže my muži naozaj v tomto musíme byť poctiví a slušní a dá sa povedať, tak ako to, ako sa, postaviť sa na stranu ženy a podržať ju v tom, aby sa nemusela v tom sama rozhodovať. A naozaj tie dôsledky, ktoré vzniknú po tých interrupciách, my si to nevieme predstaviť. Áno, nevieme si to predstaviť a práve preto aj ten čas na rozmyslenie pre tie ženy alebo pre, pre ten pár, či už manželský, alebo nemanželský, ktoré čakajú dieťa. Je dobré, že je tam viac tých dní, je tam viac času, je tam lepšie poradenstvo zo strany lekárov. Takže ja vás prosím, aby ste tento zákon podporili. Ďakujem.
Poliačik, Martin, poslanec NR SR (2012-07-03):
Pán predseda, v rozprave neodzneli žiadne procedurálne návrhy. Dajte preto, prosím, hlasovať o tom, že Národná rada Slovenskej republiky sa uzniesla podľa § 73 ods. 3 písm. c) rokovacieho poriadku prerokovať predložený návrh zákona v druhom čítaní.
M. Sabolová, poslankyňa: (2002-05-31):
Pán predsedajúci, môžete dať hlasovať.
Zmajkovičová, Renáta, podpredsedníčka NR SR (2013-05-29):
S faktickými poznámkami sa hlásia dvaja poslanci. Uzatváram možnosť prihlásiť sa s faktickou poznámkou. Pán poslanec Bastrnák.
Ďuriš Nicholsonová, Lucia, podpredsedníčka NR SR (2017-10-11):
Pán poslanec Dostál.
Laurenčík, Milan, podpredseda NR SR (2021-03-18):
Pani poslankyňa Anna Zemanová.
Bugár, Béla, podpredseda NR SR (2019-11-28):
Prerušujem rokovanie o tomto bode programu. To boli záverečné vystúpenia. O pol piatej samozrejme máme potom návrh na voľbu kandidátov, ale predtým ešte máme 15 minút. Takže budeme pokračovať druhým čítaním o návrhu poslancov Národnej rady Radovana Baláža, Evy Smolíkovej a Petra Pamulu na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1734). Pán poslanec Baláž, ako predkladateľ máte slovo. (Rokovanie o návrhu poslancov Národnej rady Slovenskej republiky Radovana Baláža, Evy Smolíkovej a Petra Pamulu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1734.)
Figeľ, Ján, podpredseda NR SR (2013-11-29):
Nech sa páči, Ľudovít Kaník.
Mezenská, Helena, poslankyňa NR SR (2015-05-19):
Ja naozaj v úvode už nechcem byť hneď konfrontačná, ale dovolím si z môjho pohľadu uviesť jeden váš, jeden váš postoj na správnu mieru, o tej možnosti zapojenia mimovládnych organizácií, dotkli ste sa práve spotrebiteľských združení. No neviem, či viete, pán poslanec Susko, aká je situácia v spotrebiteľskom mimovládnom sektore, ale mimovládne organizácie, ktoré s dlhodobou tradíciou fungovali niekoľko rokov, myslím, od roku 2012, sú úplne zložené na lopatky. Dovtedy existujúca podpora štátu, ktorá, už viackrát som tu prezentovala tú výšku, objem peňazí, ktorou boli podporované spotrebiteľské združenia, bola 80-tisíc eur ročne, teraz táto čiastka bola znížená na 20-tisíc eur, čo je, samozrejme, nepostačujúci objem, možno pre jednu organizáciu, ktorá by sa venovala riadne a profesionálne tejto činnosti. Takže ja som si overovala tú situáciu v združeniach, či vôbec vedia o tom, že sa takéto rekodifikačné zákony pripravujú, či ministerstvo iniciovalo nejaký kontakt s týmito združeniami, spoluprácu. Vôbec o tomto procese nevedia, teda predpokladám, že nemajú ani reálne možnosti vzhľadom na nízku podporu štátu, sa do tohto procesu jednoducho zapojiť. Ostáva nám len spoliehať sa na to, že mnohé inštitúty sú tam prospotrebiteľsky upravené, a vlastne spoliehať sa na to, že tá podpora a záujem zo strany štátu spolupracovať so spotrebiteľskými združeniami bude v budúcnosti väčšia. Takže len toľko som chcela, upozorniť na to, že ten spotrebiteľský mimovládny sektor tu nie je súci, je tu podvyživená podpora organizácií, mnohé kontroly na spotrebiteľské združenia boli tak likvidačne nasadené, že združenia... (Prerušenie vystúpenia časomerom.)
Figeľ, Ján, podpredseda NR SR (2014-06-10):
Už, ešte bude šanca. Nech sa páči, Dušan Bublavý.
Pčolinský, Peter, podpredseda NR SR (2023-05-25):
Kolegyne, kolegovia, dovoľte, aby som na balkóne privítal deti zo Súkromnej základnej školy na Sklenárovej ulici v Bratislave (potlesk), špeciálne aby som privítal žiačku Adrianu Pčolinskú. (Smiech v sále a potlesk.) Ďakujem pekne, budeme pokračovať faktickou poznámkou. Pán poslanec Viskupič, nech sa páči.
Paška, Pavol, predseda NR SR (2014-06-04):
Hlasujeme. (Hlasovanie.) 128 prítomných, 102 bolo za, 18 proti, 3 sa zdržali, 5 nehlasovalo. (Potlesk.) Konštatujem, že sme schválili návrh novely ústavy č. 460/1992 Zb . Ďakujem pekne, pani spravodajkyňa. Budeme pokračovať hlasovaním v druhom čítaní o návrhu poslancov Národnej rady Slovenskej republiky Jána Figeľa, Pavla Hrušovského, Bélu Bugára, Richarda Vašečku, Jozefa Mikuša a ďalších na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Je to tlač 891. Pán spravodajca pán poslanec Poliačik bude uvádzať hlasovanie.
Zmajkovičová, Renáta, podpredsedníčka NR SR (2013-10-29):
Ďalším ústne prihláseným do rozpravy je pán poslanec Galko.
Grendel, Gábor, podpredseda NR SR (2022-09-20):
Záverečné slovo pán spravodajca, nech sa páči.
Jurinová, Erika, podpredsedníčka NR SR (2013-02-08):
Prepáčte, pán poslanec, že vás prerušujem, iba sa chcem spýtať, či ešte máte na dlho odôvodnenie. Inak by sme ho prerušili a pokračovali by sme v rokovaní na budúci týždeň.
Susko, Boris, poslanec NR SR (2015-05-21):
Teraz budeme hlasovať o bode 3 prvého pozmeňujúceho návrhu pána poslanca Lipšica.
Zimenová, Zuzana, poslankyňa NR SR (2018-09-14):
Ďakujem ti, pani kolegyňa, za tvoj príspevok. Z veľkej časti si povedala to, čo by som povedala ja, keby som sa prihlásila do rozpravy. Veď sme o tom diskutovali. Dovolím si len vo faktickej povedať, že áno, veľmi oceňujem aj ja to, čo si spomínala, že predkladatelia návrhu, konkrétne pán kolega Jarjabek aj so mnou o tom hovoril veľa, že mali tú ambíciu a snahu hovoriť aj s opozičnými poslancami a uchádzať sa o našu dôveru a rozumiem aj vašim argumentom. Veľmi tomu rozumiem. Je ale pravda, že súhlasím s tým, čo hovorí pani Kaščáková, že naozaj tu by mali ísť systémové riešenia v oblasti školstva, ktoré by tento problém vyriešili. Ja sa domnievam, že vy ako koaličný poslanec by ste mali mať tú ambíciu hovoriť vlastne aj so svojimi kolegami a predkladať v rámci koalície aj také návrhy zákonov, ktoré budú prekopávať problémy vo vzdelávaní. Renáta Kaščáková hovorí, že vám sa asi nechce veľmi prekopávať tie fondy, ktoré sú existujúce. No ja si myslím, že táto vláda by mala mať ambíciu totálne prekopať tie problémy vo vzdelávaní a zabezpečiť dostatočné finančné zdroje na potreby žiakov, študentov, či už na vysokých školách, na stredných, ale aj na základných. A toto je tá moja hlavná výhrada, že jednoducho tá vláda toto nerobí a vy potom prichádzate s takýmito čiastkovými návrhmi. Preto ja osobne to nebudem môcť podporiť, ale rozumiem dobrej snahe a rozumiem tomu dobrému zámeru. Ďakujem.
P. Hrušovský, podpredseda NR SR: (2002-04-05):
(Hlasovanie.) 112 prítomných, 33 za návrh, 12 proti, 55 sa zdržalo, 12 nehlasovalo. Konštatujem, že návrh sme neschválili. Teraz dávam slovo pani poslankyni Eve Rusnákovej, aby ako poverená členka výboru uviedla návrh hlasovania k prerokovávanému 47. bodu programu 57. schôdze pod tlačou 1201, ktorého obsahom je ukončenie členstva v Rade fondu detí a mládeže. Tento návrh v Národnej rade na hlasovanie. E. Rusnáková, poslankyňa: Národnej rade som predložila návrh na uznesenie Národnej rady, ktoré znie: „Národná rada Slovenskej republiky berie na vedomie, že inžinierka Andrea Kováčiková listom doručeným predsedovi NR SR 13. septembra 2001 sa rozhodla k 1. septembru 2001 ukončiť svoje pôsobenie vo funkcii členky Rady Fondu detí a mládeže.“
Blanár, Juraj, podpredseda NR SR (2022-12-19):
Teraz pán spravodajca Juraj Šeliga prednesie spravodajskú informáciu k tomuto návrhu. Nech sa páči.
Lengvarský, Vladimír, dočasne poverený minister zdravotníctva SR (2023-02-09):
Ďakujem pekne, dobrý deň, pán poslanec. Prečítam teda odpoveď pani ministerky. Ministerstvo investícií, regionálneho rozvoja a informatizácie v zmysle § 6 ods. 1 zákona č. 111/2018 Z. z. o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu v znení neskorších predpisov neschvaľuje poskytnutie dotácií pre žiadateľov v rámci výzvy č. SDA2/2022, financované zo štátneho rozpočtu Slovenskej republiky. Nakoľko zmluvy s jednotlivými žiadateľmi doposiaľ neboli uzatvorené, tak žiadateľom dotácií z výzvy č. SDA2/2022 nevznikol právny nárok na poskytnutie dotácií. Dôvodmi neschválených dotácií sú úsporné opatrenia vlády Slovenskej republiky v rozpočte z roku 2022 a zároveň schválenie Plánu obnovy a odolnosti Slovenskej republiky a Operačného programu Slovensko, z ktorého MIRRI plánuje v tomto roku vyhlásiť novú výzvu s navýšenou alokáciou k téme, ktorá bola predmetom výzvy č. SDA2/2022. Žiadatelia sa tak môžu svojimi žiadosťami prihlásiť do novej plánovanej výzvy MIRRI v roku 2023. V tejto súvislosti odporúčame sledovať webovú stránku, kde bude nová výzva zverejnená. Vážený pán poslanec, ďakujem za pozornosť.
Bugár, Béla, podpredseda NR SR (2017-09-07):
Pán kolega, musíte reagovať na vystúpenie pani poslankyne.
Hrnčiar, Andrej, podpredseda NR SR (2018-05-10):
Dve faktické poznámky. Nech sa páči, pán poslanec Osuský.
Petrák, Ľubomír, poslanec NR SR (2016-09-13):
Ďakujem pekne. Pán kolega Viskupič, my sa poznáme už nejaký ten piatok. Stretávame sa aj na rôznych výboroch. A v tejto súvislosti, keďže to nie je len otázka tohto vystúpenia, ti chcem dať jednu otázku. Myslíš si, že vecný obsah tvojho vystúpenia by sa nedal zhrnúť do 10 percent času, ktorý si tu prezentoval? Vystupoval si viac ako 45 minút. Desať percent je 4,5 minúty. Ak by si považoval, čo vy všetci v opozícii považujete za, teda koaličných poslancov, za menej chápavých, daj nám raz taký čas. To znamená deväť minút. Ale 34 minút navyše bolo úplne zbytočných, tak ako vždy. Ďakujem pekne.
Richter, Ján, minister práce, sociálnych vecí a rodiny SR (2017-06-16):
Ďakujem pekne za slovo, pán podpredseda Národnej rady. Vážené panie poslankyne, páni poslanci, v prvom rade mi dovoľte, aby som vám poprial príjemný deň a zároveň by som rád uviedol prvý zákon z tých dvoch, ktoré dnes predkladám do pléna Národnej rady, to znamená zákon, ktorý sa týka sociálneho poistenia. Ako som už spomínal v prvom čítaní, zámerom predkladanej novely zákona o sociálnom poistení je v súlade s Programovým vyhlásením vlády na roky 2016 až 2020 vyriešiť dlhodobo prezentované žiadosti tzv. starodôchodcovskej verejnosti o odstránenie pociťovanej nespravodlivosti. Táto spočíva v skutočnosti, že pri prechode na zásluhovejšiu právnu úpravu sociálneho poistenia zavedenú exministrom Kaníkom vznikol okruh poberateľov starobných dôchodkov, ktorých dôchodok bol vypočítaný podľa predpisov účinných pred 1. januárom 2004, avšak z dôvodu uplatňovania vysokej miery solidarity je nižší, ako by bol k 1. januáru 2004 na základe rovnakých zásluh získaných v dôchodkovom systéme. Z dôvodu absencie digitalizovaných dát v systémoch Sociálnej poisťovne sa navrhuje rozdielne pristúpiť k starodôchodcom z obdobia po roku 1988, čo bol rok prijatia zákona č. 100 o sociálnom zabezpečení a pred týmto zákonom. V prvej skupine sa novo určí suma starobného dôchodku tak, aby miera náhrady príjmu starodôchodcu v roku jeho priznania pred rokom 2004 bola približne rovnaká ako miera náhrady príjmu porovnateľného poistenca, ktorému bol priznaný starobný dôchodok 1. januára 2004. Celkový počet takto prepočítaných starobných dôchodkov sa odhaduje na 88-tisíc. Na rozdiel od starodôchodcov z obdobia rokov 1988 až 2003 starobný dôchodok, ktorého suma bola určená podľa predpisov sociálneho zabezpečenia účinných pred 1. októbrom 1988, sa nebude znovu prepočítavať, ale sa zvýši o pevnú sumu 25,50 eur práve z dôvodu absencie relevantných dát v systémoch Sociálnej poisťovne. Počet takto zvýšených starobných dôchodkov sa odhaduje na 12,9 tisíca. Spoločná správa výborov obsahuje tri pozmeňujúce návrhy: Prvý spresňuje právnu úpravu s cieľom predchádzať určitým nejasnostiam pri peňažných údajoch v československých korunách a v slovenských korunách. Druhý odstraňuje duplicitu pri oznamovaní percenta zvýšenia dôchodkových dávok a úrazových dávok, ktoré podľa platného právneho stavu zverejňuje aj Štatistický úrad a aj naše ministerstvo formou opatrenia. Tretím pozmeňujúcim návrhom sa ponecháva schvaľovanie príslušných dokumentov vo verejnom obstarávaní pri nadlimitných zákazkách na generálnom riaditeľovi Sociálnej poisťovne a rovnaká právomoc Dozornej rady Sociálnej poisťovne sa nahrádza schvaľovaním plánu verejného obstarávania. S uvedenými pozmeňovacími návrhmi nemám výhrady a podporujem ich prijatie.
Turčanová, Andrea, poslankyňa NR SR (2024-01-25):
Ďakujem. Pani poslankyňa Holečková sa dotkla aj kauzy Mýtnik, tak ja by som rada povedala k tejto kauze viac, aby sme si osviežili pamäť. Obvinený tam bol bývalý viceprezident finančnej správy, obžalovaný okrem iných aj vplyvný oligarcha a priateľ Roberta Fica, ale o čo tam išlo? Konkrétne za tri projekty finančná správa uhradila 53,8 mil. eur bez DPH, toľko tvrdia policajné analýzy. Podľa znaleckých posudkov však všeobecná hodnota týchto troch systémov bola na úrovni iba 8,6 mil. eur, keďže fakturovaná cena dodaných IT systémov bola značne cenovo nadhodnotená, v dôsledku tomu bola Slovenskej republike zastúpenej finančným riaditeľstvom spôsobená škoda vo výške 45 193 846 eur bez DPH. Tu pre zaujímavosť uvádzam, že v tejto kauze bol obžalovaný aj pán Radko Kuruc z brania úplatku a dnes tento pán Kuruc figuruje ako, na príprave rozpočtu a asistuje štátnemu tajomníkovi. Takže preto nemáme my peniaze v našom rozpočte, nie preto, že sa peniaze stratili a že je ťažká doba, ale preto, že sa takto predražujú štátne zákazky. A to je zodpovednosť, vážení kolegovia, všetkých vás, ktorí teraz chcete meniť Trestný zákon. Ďakujem. (Reakcie z pléna.)
Bublavý, Dušan, poslanec NR SR (2015-05-19):
Ja vám chcem troška oživiť pamäť, pán kolega, lebo ste v rozprave povedali, že je skorumpovaná vláda Roberta Fica. Ja vám chcem oživiť troška pamäť, keď ste vládli vy. Fotenie, keď prebiehala voľba. Kto si nedôveroval? Kto nevedel, koho kto zvolí? Tak ste si fotili volebné lístky. Troška si oživte naozaj tú pamäť. Mandát šéfa NKÚ, pokiaľ viem, skončil ešte, keď ste vy vládli. Prečo ste si ho už vtedy nezvolili? Lebo skončil, myslím, že v januári 2012. Veď ste si ho mohli zvoliť a nemuseli ste nás otravovať. Lebo vy sa neviete dohodnúť na žiadnom normálnom kandidátovi, ktorého by ste vy spoločne mohli zvoliť. Veď vy si ho neviete zvoliť už dlhú dobu. Pán kolega Žilinka bol na ministerstve štátnym tajomníkom, keď vy ste boli minister. Prečo ste nevyšetrili alebo nezačali vyšetrovať Gorilu? Veď ste ju mohli vyriešiť. Vy tu hovoríte o korupčnosti. A vy ste korupcie najhrubšieho zrna nevyšetrili, keď ste boli minister a pán Žilinka bol štátnym tajomníkom. Ale skorumpovaná vláda Roberta Fica. Nebola skorumpovaná vláda, keď ste kupovali poslancov, aby ste mohli vládnuť, aby ste vy mohol byť minister? Kto kupoval poslancov, aby ste mohli vládnuť? No, vy, pán Lipšic, keď ste boli minister aj s kolegami. Ďakujem za pozornosť.
Brisudová, Martina, poslankyňa NR SR (2022-11-08):
Vážený pán predsedajúci, v rozprave vystúpil pán poslanec Lukáš Kyselica, ktorý podal jeden pozmeňujúci a doplňujúci návrh. Pán predsedajúci, dajte, prosím, hlasovať spoločne o bodoch 1 a 2 zo spoločnej správy s odporúčaním gestorského výboru schváliť. Dovoľujem si upozorniť, že pán poslanec Kyselica podal pozmeňujúci návrh, ktorý komplexnejšie rieši danú problematiku.
B. Bugár, podpredseda NR SR: (2003-10-22):
Nakoľko pán poslanec bol jediný písomne prihlásený do rozpravy, pýtam sa, či sa hlási niekto ústne do rozpravy k tomuto bodu. Pán poslanec Baška ako jediný. Končím možnosť sa prihlásiť do rozpravy ústne. Pán poslanec, nech sa páči, máte slovo.
Viskupič, Jozef, poslanec NR SR (2012-10-18):
Ďakujem. Myslím, že najsprávnejšia poznámka alebo myšlienka v tomto tvojom prejave, Igor, bola, aby sme išli skutočne zaviesť jednotné pravidlo, ktorým by sme sa touto otázkou zaoberali. Bolo tu ďalšími rečníkmi spomínaných množstvo úskalí, ktoré vedú k boju proti tomu, aby sa u nás gambling a používanie hazardných hier zneužívalo. Sú vypuklé problémy, ktoré si spomínal. Myslím si, že existuje len jedna zodpovednosť štátu, a to uviesť jasné pravidlo. To, čo je v tomto návrhu nebezpečné, dokonca je, že môže vzniknúť niekoľko „právnych režimov“, ktoré budú musieť byť ešte odobrované referendom. Ak aj by prišlo k tomu, že ministerstvo financií by si chcelo nejakým spôsobom odobriť to, že zavádza, myslím si, v počte dva počítače, výherné automaty na území samospráv, ktoré môžu byť odobrené alebo nemusia byť odobrené referendom, toto nie je správny prístup. Tuná by mal niekto odrobiť si robotu trošička poriadnejšie a zamyslieť sa nad tým, aký je záujem štátu v tejto oblasti. Takisto bol spomínaný spôsob, že existuje možný gambling aj cez internet. Je to jedno z najviac rastúcich odvetví vôbec, ktoré na internete je. A neexistuje na to súčasná žiadna právna úprava cez celú Európu. Snažili sa v tejto veci urobiť niečo vo Francúzsku, niečo v Taliansku. A keďže sa tomuto nevenujeme na globálnejšej, možno európskej alebo celosvetovej úrovni, tak ani on line sa nedá urobiť. Tak skúsme zamyslieť sa nad tým, aby aspoň... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-09-21):
Pán poslanec Érsek.
Kyselica, Lukáš, poslanec NR SR (2023-02-09):
Len hlasovanie teraz o sedemnástej.
Susko, Boris, minister spravodlivosti SR (2024-09-13):
Ďakujem pekne za slovo. Vážený pán predsedajúci, vážené panie poslankyne, páni poslanci, na rokovanie pléna Národnej rady Slovenskej republiky predkladám vládny návrh zákona o niektorých opatreniach súvisiacich s riadením kótovanej spoločnosti. Hlavným cieľom pri príprave návrhu zákona bola transpozícia smernice Európskeho parlamentu a Rady č. 2022/2381 z 23. novembra 2022 o zlepšení rodovej vyváženosti medzi riadiacimi pracovníkmi kótovanej spoločnosti a súvisiacich opatreniach. Smernica má stanovenú transpozičnú lehotu do 28. decembra 2024. Zámerom smernice je najmä zlepšiť zastúpenie menej zastúpeného pohlavia vo vrcholových orgánoch kótovaných spoločností na regulovanom trhu v rámci Európskej únie. Smernica ustanovuje opatrenia pre kótované spoločnosti z dôvodu, že tieto spoločnosti sú osobitne hospodársky významné a ovplyvňujú trh ako celok. Kótované spoločnosti by mali pre... by mali zastúpenie medzi členmi predstavenstiev a dozorných, mali dosiahnuť vyváženejšie zastúpenie medzi členmi predstavenstiev a dozorných rád v podmienkach Slovenskej republiky. Verejný charakter kótovaných spoločnosti predstavuje relevantný dôvod k tomu, aby tieto spoločnosti boli vo verejnom záujme regulované v komparácii so súkromnými spoločnosťami vo väčšom rozsahu. Navrhovaná úprava sa preto nevzťahuje na mikropodniky, malé a stredné podniky. V návrhu zákona sa upravujú v nadväznosti na požiadavky smernice prostriedky k dosiahnutiu týchto cieľov, ako napríklad opatrenia pre transparentný výber kandidátov na obsadenie pozície vo vrcholových orgánoch kótovaných spoločností s pozitívnym uprednostnením kandidáta menej zastúpeného pohlavia za podmienok ustanovených v návrhu zákona, tak, aby bola zabezpečená faktická rovnosť pohlaví vo výberovom procese. Ďalej sa upravuje povinné podávanie správ, ukladanie sankcií za nesplnenie informačnej povinnosti vyplývajúcej zo smernice a ďalšie podrobnosti. Explicitná a komplexná právna úprava konkrétnych požiadaviek, ktoré vyplývajú zo smernice v platnom vnútroštátnom poriadku, absentuje. Slovenská republika v súčasnosti teda nemá vo vnútroštátnom právnom poriadku právnu úpravu, ktorá by stanovila záväzné normatívne pravidlá pre dosiahnutie vyváženého zastúpenia žien a mužov v kótovaných spoločnostiach, resp. v obchodných spoločnostiach vo všeobecnosti. Nakoľko sa opatrenia stanovené smernicou nedajú dosiahnuť nelegislatívnymi aktami, došlo k potrebe vypracovania návrhu osobitného právneho predpisu. Nadobudnutie účinnosti navrhovaných zmien sa navrhuje vzhľadom na transpozičnú lehotu na 28. decembra 2024. Návrh zákona bol predmetom riadneho pripomienkového konania, rokovania legislatívnej rady vlády, ktorá prerokovala a schválila ho na svojom rokovaní dňa 21. augusta 2024. Ďakujem pekne za slovo.
Grendel, Gábor, podpredseda NR SR (2022-12-06):
Nemám inú možnosť, ako prerušiť teraz tento bod. (Povedané súbežne s generálnym prokurátorom.)
Mikuš, Jozef, poslanec NR SR (2014-05-13):
Pán kolega Záhumenský, ty vieš veľmi dobre, že tí obhospodarujúci podnikatelia, ktorí chceli kúpiť, ponuku už tým majiteľom dali. Otázka je, akú ponuku im dali. A ak sa majiteľ 28 árov alebo 1,5 hektára rozhodol, že za takúto cenu to nepredám, tak to držal. Samozrejme, že nevynechal som schválne ten, ten prvý postup, lebo ten prvý postup je najjednoduchší, ale ten platí aj dnes a keďže dodnes to nekúpili alebo nepredali tí majitelia, tak asi nebudú predávať ani ďalej. Pretože teraz ak nezobrali tú ponuku, ktorú im ten obhospodarujúci dal, a nepredali to niekam inam, tak asi nebol ten kupujúci, ktorý by dal viac. Ale teraz im to ešte sťažíme. To znamená, že oni už možno zlomia palicu nad tým pozemkom a povedia, ja už z toho nikdy nič viac nebudem mať, tak to predám aj za tú babku, ktorú tam mám. A ty veľmi dobre vieš, že tá ponuka, no vo veľmi maličkých prípadoch podľa mojich informácií ide nad bonitu, vo veľkej väčšine prípadov ide pod bonitu, pod bonitu pôdy. Druhá vec, my potrebujeme v tom poľnohospodárstve konkurenciu, potrebujeme ju ako všade. Prečo tri roky v tom zákone, prečo nie rok? Prečo poľnohospodár, ktorý si povedal, no ja nemám kde poľnohospodárčiť, lebo nemám pôdu, tak robí niečo iné, ale je to poľnohospodár, ktorý má 40 rokov. On sa už nikdy nemôže vrátiť do poľnohospodárstva, na pôdu, nemôže si kúpiť pôdu? Zákon to vylučuje. Ďalšia vec, keď už poviete takto, tak povedzte: Dobre, ak kúpiš pôdu, desať rokov ju nepredáš! Tomu by som rozumel, tomu by som rozumel, len ten zákon musí mať filozofiu a dnes ja vidím v tom filozofiu len takú, že tí, ktorí na tom robia alebo hospodária a sú to veľmi obrovskí, sú rapídne zvýhodňovaní.
P. Hrušovský, podpredseda NR SR: (2002-05-16):
J. Klemens, poslanec: Ďakujem za možnosť vystúpenia. Vážený pán predsedajúci, vážené kolegyne a kolegovia. Budem veľmi stručný a mám len jednu otázku na pána prezidenta Fondu národného majetku. Pán prezident, spomenuli ste, že k 31. 12. tohto roku, ak odsúhlasíme predložený návrh použitia Fondu národného majetku v roku 2002, nebude mať Fond národného majetku žiadny rest. Preto moja otázka znie. Čo s restom voči bývalému štátnemu podpornému fondu na ministerstve pôdohospodárstva. Pokiaľ viem, Fond národného majetku doteraz nevysporiadal rest v pôvodnej výške 1,7 miliardy korún. Poľnohospodári tieto financie skutočne veľmi potrebujú. To je všetko. Ďakujem.
Hlina, Alojz, poslanec NR SR (2014-10-16):
Ďakujem pekne. Trošku takú poznámku si nedovolím odpustiť, pán kolega, že sme sa dopočuli, komu všetkému pomáhate. Ja som sa zastal pani Melicherčíkovej, som napísal taký blok: „Čert mi to bol dlžný.“ Odvtedy mám za sebou v závese hento indivíduum, ktoré ma prenasleduje a terorizuje. Proste to je daň za to, že sa niekoho zastanete. A to je dobré, to treba. Len prosím vás, aj vy, aj kolega Beblavý, ktorý fakt, že ľudia, ktorých vystúpenie za niečo stálo, ste boli veľmi opatrní vo formuláciách, aké je to nedokonalé, aké je to. No len politicky ste to, ja viem, že my sme sa dostali pod tlak, že teraz nemôžme za to nezahlasovať, lebo by sme boli, lebo ja teraz budem proti korupcii. Ja som ten, ktorý je za korupciu, ktorý tu podvádza, to ja všecko budem. Ja už si ten kríž odnesiem, s tým už nič neurobím. (Povedané so smiechom.) Ale my sme pristúpili na ten tlak, a preto vy tak opatrne formulujete, ale, viete, že sú tam zakopané strašné míny, viete, že to je problematické. My sme to uchopili zle. Nikto nehovorí, aj ak to niekde bolo tak pochopené, tak určite som to tak nemyslel, že ľudia, ktorí aj tu padli, ich mená, sú udavači. Nikdy by som to nepovedal. A aj som konal tak, že som to tak nepovedal. Viete. Čiže ale to, čo je tu, je zlé. A vy to viete, aj pán Beblavý to vie, a opatrne formulujete aj za cenu toho, že ten zlý návrh spôsobí národohospodárske škody. Ďakujem.
Číž, Miroslav, podpredseda NR SR (2015-12-11):
Pán poslanec, viete, o čo opierate, o ktorý paragraf rokovacieho poriadku? Rokovací poriadok nepredpisuje povinnosť odvolávaného ministra... (Prerušenie vystúpenia rečníkom.)
Janiš, Stanislav, poslanec NR SR (2012-02-29):
Ja by som chcel poprosiť pána predsedu Procházku, aby zvolal výbor ihneď, aby sme my v obedňajšej prestávke mohli ako gestori prerokovať všetky pripomienky, ktoré vzniknú k týmto dvom návrhom zákonov, aby sme o 14.00 hod. mohli predložiť spoločnú správu výborov. Ja zvolávam môj výbor na 13.00 hod., páni kolegovia, dúfam, že do 13.00 hod. by ste mohli prerokovať vaše návrhy zákonov s tým, že my by sme o 13.00 hod. zasadli, prerokovali v druhom čítaní a potom aj ako gestorský výbor. Ďakujem vám.
J. Slabý, poslanec: (2007-06-21):
Keď som však sledoval výstupy zo včerajšej tlačovej besedy, kde som sa dozvedel, že ja som tiež jeden z tých, čo bráni, aby občania mohli voľne vstupovať do lesa, a keď som aj včera večer, aj dnes ráno sledoval úporné snahy poslancov za SDKÚ vysvetliť všetkým, že my siahame na občianske slobody, pochopil som, že za tým všetkým musí byť nejaký vyšší princíp. Nuž, a myslím si, že som ho objavil. Dňa 10. 7. 2004 dobrovoľní ochrancovia prírody z obce Nová Sedlica, inak to je najvýchodnejšia obec Slovenska, pri svojej ochranárskej obchôdzke v Stužickom pralese na vrchole Kremenca objavili a následne odfotili cyklistu, ktorý sa podľa fotografie nápadne podobá na pána poslanca Mikloša. (Potlesk.) Samozrejme, fotky z toho trojbodu preto, lebo tento vrchol kopca tvorí trojbod medzi tromi štátmi, je tam Poľsko, Ukrajina a Slovensko. Viete, ja žijem na východe Slovenska a viem aj to, že počas pôsobenia vašej vlády sa východ podstatne akosi vyľudnil. To len na okraj toho, čo ste spomínali, že na tých turistických chodníkoch nemáte koho zraziť. Ja viem, tam nie je najvyššia nezamestnanosť. Dobre? No ale v poriadku. (Hluk v sále.)
Hrnčiar, Andrej, podpredseda NR SR (2017-12-13):
Prosím, prezentujme sa a hlasujme. (Hlasovanie.) Prítomných 134, za 50, proti 16, zdržalo sa 67, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 71 programu, je to prvé čítanie o návrhu poslankyne Zimenovej na vydanie zákona, ktorým sa mení a dopĺňa zákon č. 597/2003 Z. z. o financovaní základných a stredných škôl (tlač 743). Spravodajcom je člen výboru pre vzdelávanie, vedu, mládež a šport poslanec Miroslav Sopko. Prosím, aby pán poslanec uviedol hlasovanie. [Hlasovanie o návrhu poslankyne Národnej rady Slovenskej republiky Zuzany Zimenovej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 743.]